1. Yehoba ginaula mabwainana 'i'abihe masalaheya 

He gain a 1 

Cebe hegaina *oina Yehoba galewa ma bale'u 
'ihemasalahediya, ma bale'uina tuwa 'a'ahena, ma 
guguyoina. 

Ma Yehoba Yaluyaluwana ni'u tabwana 'i'ale'alele 
dadana. 

Muliyetega Yehoba 'igwaeya ma 'asilala 'ilatuwa, ta 
sabwelo ma nihuwana 'iwataha luwediya. Beno 
sabwelo 'aigeda. 

Sabwelo heluwena 'oina Yehoba 'igwaeya, ma 
we'aha 'iwataha luwediya galewa ma bale'uwa. 

Sabwelo hetoina 'oina Yehoba 'igwaeya ma we'aha 
'itauya tupwa 'aigeda 'oina ma bale'u 'ilatuwa, ma 
wete 'awata ma 'aiwe bale'uwa sibwala haneya. 

Sabwelo hehatana 'oina Yehoba 'igwaeya sinenuga, 
wai'ena ma 'wadima simasaleha. 

Sabwelo nima 'aigeda 'oina Yehoba 'igwaeya 
silahana ma bwasumo simasaleha. 

Sabwelo sikisina 'oina Yehoba 'igwaeya hebahebai 
simasaleha. Eema 'igwaeya, "Tomota tapaihowa, gide 
tauda, ma 'ane silahana, bwasumo, hebahebai 
siloinaedi." Coinega loheya ma wahine 'ipaihowediya 
ma 'ihegwaediya sihenatuna dabalala ma bale'u 
mabwaiyana siloinae. 

Yehoba 'i'iteya 'ina paihowao mabwaiyadi 'adi 'ita 
bwebwe'adi, ta weyahidi 'iyaliyaya. Ma sabwelo 
hesebenina 'oina Yehoba 'i'aiyawasiya. 



2. Yehoba tomota 'ipaihoweya 

He gain a 2 

Mwalo geya dohi, ma hesi we'aha 'ina 'ebelatu 
bale'uwega ma bale'u 'i'abihegogai. Ma Yehoba 
bale*u 'oinega loheya 'ipaihoweya, ma 'abusuna 'oina 
yawasina 'imu^abaleya. Loheyaina sanina Adama. 

Yehoba tanoha 'ipaihoweya tupwa Ideni 'oina, ma 
'abehega loheyaina 'i'ita'itayahi, ma 'aiwe hagana 
hagana 'ilagudiya tanoha, huwaidi bwebwe'adi. Caigeda 
'aiweina tauna yawasi 'ana 'aiwe. Ma 'aiwe 
heluwenaina tauna bwebwe'ana ma galana 'adi 
'ebesanapu. 

Yehoba loheyaina 'ihegwaeya ma tanohina 
'i'itayahi, 'igwaeya, "Caiwe mabwaiyana huwaidi 'ino 
'ebe'ai, ma hesi bwebwe'ana ma galana 'adi 
'ebesanapu 'ana 'aiwe sahena 'u'ai'ai. Ceguma 'u'ai 
nage 'aiwena, 'u'amasa. 

Yehoba hebai ma bwasumo mabwaiyadi 'i'ewedima 
loheyaina 'oina, ma sanidi 'ilagudiya, ma hesi 
'oidiyega geya 'eta 'ana to'abihetena 'iloba. Goinega 
loheyaina Yehoba 'ihe'enosineya, ma loheyaina 
lusulusuna 'aigeda 'i'ewa yahuleya, beno 'oinega 
wahine 'ipaihoweya, ma 'itoeyama Adama 'oina. 
Siteluwaedi bubugewadimo, ma hesi geya sida hedeba 
mwadimwadina. 



3. Mumuga galana 

He gain a 3 

Ma mwata tauna sanasanapuina, wahineina 
'ihegwaeya, "Ceguma 'aiweina huwaina 'u'ai nata geya 
'u'ama'amasa, na hesi sanapu 'uloba gide Yehoba." 

Ma wahineina 'i'iteya 'aiweina huwaina 'ana 'ita 
'ausalana, ta 'i'eweya ta 'i'aiya, ma tupwana 
'i'ebwaeya mwanenaina 'i'aiya, ta sisanapudiya 
sibugewa, ma 'aiwe nabaina sisailidiya 'adi 
lobodaboda. Beno lahilahiina 'oina sihesagoheya 
Yehoba 'iyawayawala tanoha, ta si'edahwana. 

Yehoba 'igwaeya, "Ta'eha 'omi?" 

Ma loheyaina 'igwaeya, "Yahesagohegowa ta 
yamatauta, ta ya'edahwana, weyahina yabugewa." 

Yehoba 'igwaeya, "Taiya 'ihegwaegowa ta 
'ubugewa? Nuwana 'aiweina 'eto'etobodana 'u'aiya." 

Ma loheyaina 'igwaeya, ''Wahineina 'u'ebwaegauwa 
tauna 'i'ebwaegauwa." 

Yehoba wahineina 'ihesilaleya, 'igwaeya, "To'aha 
bewa 'upaihoweya?" 

Wahineina 'igwaeya, "Mwata 'i'abowegauwa, ta 
'aiwe huwaina ya'aiya." 

Coinega Yehoba mwata 'ihegwaeya, "Bewa tauna 
weyahina gamwauwega nata 'u'awala bale'uwa. Bewa 
yahegwaego 'owa natumwao ma tubumwao ma wahine 
tubuna nata sihetalahuwala. Tauna mwagu 'i'ahubwale, 
ma 'owa 'ahe'edu'eduna 'unali." 

Ma Yehoba wahine 'oina 'igwaeya, "Cowa nata 
muya madonna 'uloba 'ino tuta henatuna 'oina, ma 
mwaneu 'uhenuweya ta tauna 'iloinego." 

Yehoba loheya 'oina 'igwaeya, "Weyahina 'eda 
bewa 'upaihoweya, 'oinega 'awata yahebwaladi 
bale'uwa, beno 'oinega 'upaihowa madonna ma 



'e'ahai 'uloba, beno tuwa 'ino paihowaina 'ana siga 
'amasa. Bale'uwega yapaihowegowa ma 'abwa wete 
'uhila bale'uwa." 

Yehoba wete 'igwaeya, "Tuta bewa tomota gide 
tauda, ma sisanapuya bwebwe'ana ma galana. Geya 
sowana si'ai'ai yawasi 'ana 'aiwe huwainaina ma 
simiya hataya." Coinega Yehoba 'ihesumane latuwediya 
Idiniyega ma 'ane 'adi sibegula hali 'asai. Eeta 
Yehoba anelose 'aigeda ma wete wepasi ninininimina 
'ihesumanediya, tanoha Ideni si'ausiya, ma geya 'eta 
sowasowahina 'itauya yawasi 'ana 'aiwe 'oina. 

